**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL** **LEIDIMO ATLIKTI ĮSTAIGINIO PASTATO J. KAROSO G. 12, KLAIPĖDOJE, REKONSTRUKCIJĄ IR PAKEISTI PASTATO PASKIRTĮ“ PROJEKTO**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos miesto savivaldybės taryba (toliau – Taryba) leidžia VšĮ Klaipėdos vaikų ligoninei (toliau – Ligoninė) nustatyta tvarka parengus ir suderinus Administracinės paskirties pastato, Karoso g. 12 Klaipėda, rekonstravimo ir paskirties keitimo projektus, atlikti pagal panaudos sutartį naudojamo turto – įstaiginio pastato j. Karoso g. 12, Klaipėdoje (unikalus Nr.2196-0006-7014, žymėjimas plane 2B1p, bendras plotas – 93,39 kv. m), rekonstrukciją (vykdant rekonstrukcijos darbų užsakovo funkcijas) ir pakeisti paskirtį iš administracinės į gydymo.

**2. Projekto rengimo priežastys ir kuo remiantis parengtas sprendimo projektas.**

Ligoninė pateikė Klaipėdos miesto savivaldybės administracijai prašymą leisti atlikti rekonstrukciją pagal panaudos sutartį naudojamame Klaipėdos miesto savivaldybei nuosavybės teise priklausančiame įstaiginiame pastate J. Karoso g. 12, Klaipėdoje, ir pakeisti šio pastato paskirtį iš administracinės į gydymo.

Ligoninė projekto įgyvendinimo metu planuoja sukurti naują Konsultacinės poliklinikos infrastruktūrą: pastatyti naują Konsultacinės poliklinikos pastatą, kuris būtų sujungtas su pagrindiniu ligoninės pastatu, įsigyti baldų ir medicininės įrangos.

Pagal Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Tarybos 2012 m. sausio 27 d. sprendimu Nr. T2-29, 17 punktą, panaudos gavėjas gali atlikti panaudai perduoto turto kapitalinį remontą ar jo rekonstrukcijos darbus tik Tarybai priėmus sprendimą leisti jį rekonstruoti.

**3. Kokių rezultatų laukiama.**

Ligoninė galės atlikti įstaiginio pastato J. Karoso g. 12, Klaipėdoje (unikalus Nr.2196-0006-7014, žymėjimas plane 2B1p, bendras plotas – 93,39 kv. m), rekonstrukciją (vykdant rekonstrukcijos darbų užsakovo funkcijas) ir pakeisti paskirtį iš administracinės į gydymo.

Ligoninė planuoja gerinti Klaipėdos regiono situaciją vaikų ligų diagnostikos ir gydymo srityje. Įstaiginis pastatas J. Karoso g. 12, Klaipėdoje nėra pritaikytas žmonėms su negalia, esamų patalpų nepakanka teikti poliklinikos paslaugoms, neatitinka gaisrinės saugos reikalavimų.

Pastačius ir įrengus naują Konsultacinės poliklinikos pastatą bei jį sujungus su pagrindiniu ligoninės pastatu, bus siekiama didinti teikiamų paslaugų prieinamumą ir teikti kokybiškesnes vaikų sveikatos priežiūros paslaugom.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pridedama VšĮ Klaipėdos vaikų ligoninės pateikta paraiška finansuoti iš Europos Sąjungos struktūrinių fondų lėšų bendrai finansuojamų projektų ir kiti dokumentai.

**6. Lėšų poreikis sprendimo įgyvendinimui.**

Lietuvos Respublikos sveikatos apsaugos ministerija 2017 m. liepos 28 d. įsakymu Nr. V-919 VšĮ Klaipėdos vaikų ligoninei skyrė 1 548 000 eurų iš Europos Sąjungos struktūrinių fondų projekto įgyvendinimui. VšĮ Klaipėdos vaikų ligoninė Klaipėdos miesto savivaldybės prašo padengti netinkamas finansuoti projekto išlaidas iki 50 000 eurų sumai.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Klaipėdos miesto savivaldybės tarybai priėmus šį sprendimą bus suteiktos sąlygos pastato renovacijai ir VšĮ Klaipėdos vaikų ligoninės kokybiškam vaikų sveikatos gydymo paslaugų teikimui.

Teikiame svarstyti šį sprendimo projektą.

PRIDEDAMA:

1. Nekilnojamojo turto registro centrinio duomenų banko išrašas, 2 lapai;

2. VšĮ Klaipėdos vaikų ligoninės pateikta paraiška finansuoti iš Europos Sąjungos struktūrinių fondų lėšų bendrai finansuojamų projektų, 20 lapų;

3. Statinio ar statinių projektavimo užduotis (techninė specifikacija), 7 lapai.

4. 1998 m. birželio 1 d. Panaudos sutartis, 2 lapai;

5. 1998 m. kovo 17 d. Perdavimo-priėmimo aktas, 2 lapai.

6. Lietuvos Respublikos sveikatos apsaugos ministro 2017 m. liepos 28 d. įsakymas „Dėl Lietuvos Respublikos Sveikatos apsaugos ministro 2016 m. gruodžio 7 d. įsakymo Nr. V-1374 „Dėl 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3.-CPVA-V-612 „Vaikų sveikatos priežiūros paslaugų infrastruktūros tobulinimas“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo patvirtinimo“ pakeitimo Nr. V-919, 2 lapai.

7. Lietuvos Respublikos sveikatos apsaugos ministro 2017 m. liepos 28 d. įsakymu „Dėl Lietuvos Respublikos Sveikatos apsaugos ministro 2016 m. gruodžio 7 d. įsakymo Nr. V-1374 „Dėl 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3.-CPVA-V-612 „Vaikų sveikatos priežiūros paslaugų infrastruktūros tobulinimas“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo patvirtinimo“ pakeitimo Nr. V-919 patvirtintas sąrašas, 5 lapai.

8. 2017 m. rugsėjo 20 d. VšĮ Klaipėdos vaikų ligoninės raštas Nr. 859 „Dėl pastato J. Karoso g. 12, Klaipėda ardymo darbų“, 1 lapas.

Turto skyriaus vedėjas Edvardas Simokaitis